Žvikeliai (Punskas)

Apie kaimą Alytaus apskrityje, Lazdijų rajone, Veisiejų seniūnijoje žr. Žvikeliai (Lazdijai)
Žvikeliaihttp://www.vlkk.lt/i/u/file/Nutarimai/atvirkstinis_lenkijos.pdf  () – lietuviškas kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimas yra apie 8 km į pietryčius nuo Punsko, apie 12 km į šiaurės vakarus nuo Seinų ir 121 km į šiaurę nuo vaivadijos centro Balstogės. Daugiau nei 90 % gyventojų – lietuviai. Plačiau kaimas tapo žinomas Albino Žukausko eilėraščio Žvikeliai Albinas Žukauskas. Rinktiniai raštai, II tomas, Vaga, Vilnius, 1986. psl. 73-75 dėka. Valsčiaus kelias Skarkiškės – Smalėnai. Smalėnų bibliotekos filialas su lietuviškomis ir lenkiškomis knygomis.Aldona Leončikienė. Lietuviškų knygų skaitymas buvusioje Seinų apskrityje 

 Istorija 
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1642 m. minimi 26 valakai Žvikelių kaime. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 294 žmonės, iš kurių 62 lenkai, 1 rusas ir 231 lietuvis.1921 m. gyventojų surašymo duomenys 

Tarpukaryje veikė lietuviškų organizacijų padaliniai. Vytauto Didžiojo 500-osioms gimimo metinėms paminėti Šv. Kazimiero draugijos rūpesčiu 1930 m. pastatytas paminklas – kryžius. 1934 m. buvo 342 gyventojai, o 1944 m. – 361, iš jų 19 lenkų.Lenkijos lietuvių bendruomenės organizaciniai ir formavimosi aspektai  1958 m. kovo 12 d. įsikūrė Lenkijos visuomeninės kultūros draugijos padalinys, 1956-1978 metais veikė lietuviška mokykla.Tarybų Lietuvos enciklopedija, 4 tomas, Vyriausioji Enciklopedijų Redakcija, Vilnius, 1988, 697 psl. Į Žvikelių sudėtį įjungtas buvęs Jurizdiko kaimelis.5 1975-1998 m. priklausė Suvalkų vaivadijai.

 Šaltiniai 

 Nuorodos 
 Kaimo geografinė padėtis Punsko valsčiuje 
 Kaimas žemėlapyje

Kategorija:Punsko valsčius (Lenkija)